Gemeenskap, polisie trek vermeende rower in Pta vas | Netwerk24
Protea-vroue verlep weer teen Indië
Nóg ’n sukkelvertoning met die kolf deur die Protea-vrouekrieketspan het die Suid-Afrikaners ook in die derde eendagwedstryd teen Indië duur te staan laat kom.
Federer weer na Olimpiese Spele
Roger Federer het bevestig dat hy volgende jaar in Tokio weer vir Switserland tennis wil speel by die Olimpiese Spele.
Baie wil ’n Sorbet-salon begin
Daar is geen tekort aan entrepreneurs wat daarin belang om ’n Sorbet-skoonheidsalon as franchise te begin nie, maar dis moeilik om nog geskikte persele te kry, sê Long4Life.
Deur Susan Cilliers 15 Junie 2019 14:04
Een van die rowers wat vermoedelik betrokke was by die rooftog Saterdagoggend naby Pretoria waar ’n man erg aangerand en ’n vrou verkrag is, is vroeg Saterdagmiddag vasgetrek.
Cobie Jansen van Rensburg, voorsitter van die sektor 3-gemeenskapspolisiëringforum in Pretoria-Noord, het kort ná 13:00 bevestig een van die twee aanvallers is vasgetrek. Dít kom nadat die polisie en die gemeenskap sedert die vroeë oggendure met onder meer ’n helikopter gesoek het na die twee mans wat Saterdagoggend omstreeks 02:00 by ’n woonstel op ’n hoewe in die Onderstepoort-omgewing ingebreek het.
Die ongemaskerde, gewapende mans het die 26-jarige man en sy 24-jarige vriendin met ’n grendelsnyer aangerand. Albei moes steke in oop wonde aan onder meer hul koppe kry. X-strale het intussen ook gewys die man se heup is in die aanval gebreek. Hy het die rowers probeer skiet, maar hulle het hom oorrompel en sy vuurwapen by hom afgeneem.
Jansen van Rensburg sê ’n beloning van R20 000 is uitgeloof vir die vastrek van die bende rowers wat die afgelope week vermoedelik twee vroue op verskillende hoewes in die Onderstepoort-omgewing verkrag het.
Sy glo die rowers wat die paartjie vroeg Saterdagoggend aangeval het, is dieselfde groep wat ’n ander vrou Maandagoggend in dieselfde omgewing op ’n hoewe oorval en verkrag het.
Lt.kol. Lungelo Dlamini, polisiewoordvoerder in Gauteng, sê die rowers is Saterdagoggend vort met ’n televisie, die man se haelgeweer, twee selfone en klere ter waarde van R12 000.
* Die slagoffers se name word weerhou om die identiteit van die vroue wat verkrag is, te beskerm.
Meer oor: Onderstepoort | Pretoria | Misdaad | Inhegtenisname | Hoewe-Aanval